**СЕКРЕТАРИЈАТ ЗА ИНСПЕКЦИЈСКЕ ПОСЛОВЕ**

**СЕКТОР ЗА ЗАШТИТУ ЖИВОТНЕ СРЕДИНЕ И ВОДНИ ИНСПЕКЦИЈСКИ НАДЗОР**

**ОДЕЉЕЊЕ ВОДНЕ ИНСПЕКЦИЈЕ**

**ГОДИШЊИ ИЗВЕШТАЈ О РАДУ ЗА 2017. годину**

**УВОД**

Град Београд обавља као поверени посао државне управе, на територији града Београда, вршење инспекцијског надзора у складу са чланом 196., став 1. и 2. Законом о водама („Сл. Гласник РС“ 30/10,93/12 и 101/2016), преко водних инспектора Одељења водне инспекције, при Секретаријату за инспекцијске послове – Сектор за заштиту животне средине и водни инспекцијски надзор.

Оперативни циљеви водне инспекције Градске управе града Београда усмерени су на спречавање радњи које су у супротности са важећом законском регулативом,а у циљу побољшања стања у области: заштите вода, коришћења – захватања вода, заштите од штетног дејства вода, уређења водотока и других вода, грађења и других захвата на водном земљишту, експлоатације речних наноса са водног земљишта, на локалитетима где је то од интереса за очување или побољшање водног режима, повећање заштите вода и обезбеђивање високих стандарда водоснабдевања, становништва.

**РЕСУРСИ**

Водна инспекција у оквиру Секретаријата за инспекцијске послове је на почетку године имала четири водна инспектора и начелника одељења, али су у току 2017.године два инспектора отишла у пензију.

Поред малог броја инспектора, на број инспекцијских прегледа у извештајном периоду је утицало и то што водна инспекција нема стално на располагању возило, с обзиром да се највећи број објеката који су предмет контроле водних инспектора налази на територијама тзв. приградских општина (Лазаревац, Сурчин, Младеновац, Обреновац, Сопот, Гроцка и Барајево). Такође недостаје неопходна опрема за обављање послова (компјутери, штампачи, фотоапарати итд.), као и могућност усавршавања инспектора кроз разне видове едукације ( семинари, стручна предавања итд). У претходном периоду, на располагању водној инспекцији било је само једно возило 6 до седам дана у току месеца.

**САРАДЊА СА ДРУГИМ ОРГАНИЗАЦИЈАМА И ОРГАНИЗАЦИОНИМ ЈЕДИНИЦАМА**

Водна инспекција је у току 2017. године остваривала сарадњу са другим организацијама и организационим јединицама у оквиру Градске управе. Најчешћа сарадња је била са инспекцијом за заштиту животне средине и комуналном инспекцијом.Учествовали смо у заједничким акцијама, које су по налогу Секретара Секретаријата за инспекцијске послове, вршене са осталим инспекцијама (контрола чишћења снега испред тржних центара итд.).

**ИЗВЕШТАЈ О РАДУ**

Планиране активности у оквиру редовних контрола су у већини области испуњене. Одељење водне инспекције није испунило предвиђени план инспекцијског надзора у односу на укупан број предмета, за шта постоји више разлога. План је прављен у октобру 2016.године на основу тадашњег броја инспектора (четири инспектора и начелник одељења). Два инспектора су у току 2017. године отишла у пензију, а и док су радили, због свог здравственог стања нису могли ефикасно и брзо да врше инспекцијске контроле и иду на поједине локације које су захтевале одређене физичке способности, такође су често биле одсутне због болести, тако да је инспекција имала много мање ефективних радних дана, од оних који су претпостављени када је прављен план инспекцијског надзора. Поред напред наведеног, разлог за неиспуњење плана представља недовољан број возила за теренске контроле. Сектор за заштиту животне средине и водни инспекцијски надзор , коме припада одељење водне инспекције располаже са два возила. Једини критеријум за распоред коришћења возила у Сектору је био број инспектора по одељењима. С обзиром да је одељење водне инспекције имало најмањи број инспектора, на располагању нам је било једно возило само два пута недељно, али ни то није могло бити испоштовано, с обзиром да је возило често било у квару. Локације на које се односе представке и редовне контроле водне инспекције су у 90% случајева у насељима која припадају тзв. приградским општинама (Лазаревац, Сурчин, Сопот, Барајево, Младеновац, Обреновац и Гроцка), до којих није могуће доћи градским превозом, за разлику од осталих одељења у сектору која имају много више локација које су доступне градским превозом.

У извештајном периоду донето је 91 решење, што значи да је утврђена незаконитост у поступању код 34% надзираних субјеката.

На решења инспектора уложене су 4 жалбе, од којих је 1 усвојена, а 3 су прослеђене другостепеном органу - Министарству пољопривреде, шумарства и водопривреде. Министарство није донело ни једну одлуку по жалбама из ове, као ни из 2016. године.

Прекршајном суду је поднетo 7 захтева за покретање прекршајног поступка. Ни по једном захтеву из 2017. године није одлучено.

Донет је 1 закључак о извршењу наложених мера под претњом новчане казне.

Није било поступања према нерегистрованим субјектима.

Извршен је 1 превентивни преглед и 10 саветодавних посета.

Контролне листе су примењене код 139 надзираних субјеката. Према контролним листама код 32 надзирана субјекта утврђен је незнатан ризик (23%), код 42 низак ризик (30%), код 50 средњи ризик (36%), код 13 висок ризик (9%) и код 2 критичан ризик (1,4%).

Из напред наведеног произилази да је 53% надзираних субјеката постигло висок ниво усклађеност пословања и поступања, са прописима из ове области, да је 36% надзираних субјеката на граници усклађености пословања и поступања са важећим прописима , а да око 10% надзираних субјеката није ускладило ниво пословања и поступања са важећим прописима из ове области.

Критичан ризик утврђен је код следећих надзираних субјеката:

- ЈП „Водовод и канализација Гроцка“

- Производно трговинско предузеће „Амбар“ – Сурчин

На поступање водних инспектора поднете су две притужбе и обе су, пошто су размотрене све чињенице у поступцима на које су се односиле, одбијене као неосноване.

**ОБАВЕШТАВАЊЕ ЈАВНОСТИ И САВЕТОДАВНЕ ПОСЕТЕ**

Јавност је информисана о битним аспектима рада инспекције преко Сектора за координацију инспекцијског надзора и информисање, у оквиру Секретаријата за инспекцијске послове. Такође је одговарано и на бројна новинарска питања, као и на захтеве за достављање информација од јавног значаја.

Извршен је један превентивни преглед и 10 саветодавних посета

**ПРЕПОРУКЕ ЗА ЕФИКАСНИЈИ РАД ВОДНЕ ИНСПЕКЦИЈЕ**

Како би се поправила ефикасност и повећао број контрола, у одељењу водне инспекције неопходно је да се запосли још водних инспектора. Такође је неопходно набавити адекватну опрему и средства за рад, пре свега возило које би било свакодневно на располагању водним инспекторима. Потребна је и остала опрема, компјутери, штампачи, одговарајући мобилни телефони за лакши пренос података, итд. Неопходно је обезбедити разне базе података које су сада недоступне из различитих разлога ( РИС, ВИС итд.) и омогућити инспекторима приступ истим.

Потребно је обезбедити могућност усавршавања инспектора кроз разне видове едукације (семинари, стручна предавања итд),што у претходном периоду није био случај.

Поред напред наведеног неопходно је у што краћем року донети подзаконска акта, што би знатно олакшало поступање водних инспектора.

Такође би од значајне помоћи било и брже поступање правосудних органа, када су у питању поднетии захтеви за привредне преступе и покретање прекршајних поступака им кривичних пријава, како не би наступила застарелост, што је у претходном периоду био чест случај.

У Београду,10.01.2017.године Начелник одељења

 Александра Војиновић,дипл.инж.грађ.

 **ГОДИШЊИ ИЗВЕШТАЈ О РАДУ ОДЕЉЕЊА ВОДНЕ ИНСПЕКЦИЈЕ ЗА 2017.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  редни бр. | име и презиме  | Пове-рени послови | Планза2017 | записник | Областнадзора | решења | пријаве | дописи |
|  редовни |  поднесци |  по налогуналогу |  ванредни | теренски | Канцелар. | прекршај |  привр.пр.  | кривичне |
| **1** | **2** | **3** | **4** | **5** | **6** | **7** | **8** | **9** |  | **10** | **11** | **12** | **13** | **14** |
| 1 | Александра Војиновић,нач.одељења | Београд |  | 8 | 0 | 0 | 35 |  + |  + | 8 | 2 | 0 | 0 | 75 |
| 2 | Мирјана Петровић Тодоровић | Београд |  | 18 | 0 | 0 | 4 | + | + | 18 | 1 | 0 | 0 | 14 |
| 3 | Бранка Димић | Београд |  | 28 | 0 | 0 | 32 | + | + | 25 | 0 | 0 | 0 | 13 |
| 4 | Оливера Брајковић | Београд |  | 25 | 0 | 0 | 39 | + | + | 21 | 2 | 0 | 0 | 20 |
| 5 | Дејан Дашић | Београд |  |  41 | 0 | 0 | 56 | + |  + |  19 | 2 | 0 | 0 | 25 |
|  Укупно  | 514 | **281** |  |  |

|  |  |  |  |  |  |
| --- | --- | --- | --- | --- | --- |
| циљ | активност | План | записник | решења | пријаве |
| прекршај | привр.пр | кривичне |
| **1** | **2** | **3** | **4** | **6** | **7** | **8** | **9** |
| **1** | **Заштита вода**- прегледи вод. обј, радова, план. док. | **71** |  |  |  |  |  |
| а) за уређење водотока (обалоутврде, прагови, напери и др.), |  | 27 | 8 | 0 | 0 | 0 |
| б) за заштиту од поплава, ерозије и бујица (насипи и др.) |  | 37 | 10 | 1 | 0 | 0 |
| **2** | **Заштита од штетног дејства вода**- прегледи | **73** |  |  |  |  |  |
| а) заштита од поплава и бујица |  | 39 | 11 | 1 | 0 | 0 |
| б) експлоатација речног наноса  |  | 7 | 1 | 2 | 0 | 0 |
| ц) бране са акумулацијама |  | 4 | 0 | 0 | 0 | 0 |
| д) системи за одводњавање |  | 37 | 11 | 0 | 0 | 0 |
| д) општински ОП за воде II реда |  | 1 | 0 | 0 | 0 | 0 |
| **3** | **Коришћење вода**-прегледи водних објеката, радова, планских докумената | **345** |  |  |  |  |  |
| а) за снабдевање водом– јавни и сеоски водоводи, индустријски и други објекти |  | 99 | 42 | 3 | 0 | 0 |
| б)за производњу хидроелектричне енергије |  | 0 | 0 | 0 | 0 | 0 |
| ц) за узгој риба-рибњаци |  | 3 | 0 | 0 | 0 | 0 |
| д) за наводњавање, пловидбу, спорт, рекреацију и туризам и бање |  | 5 | 0 | 0 | 0 | 0 |
| е) за минералне воде |  | 0 | 0 | 0 | 0 | 0 |
| **4** | **Објекти за сакупљање, одвођење и пречишћање отп. вода**-прегледи | **16** |  |  |  |  |  |
| а)објеката за сакупљање, одвођење и пречишћавање отпадних вода |  | 14 | 7 | 0 | 0 | 0 |
| **5** | **Остало**- прегледи | **9** |  |  |  |  |  |
| а) издатих водних аката, водних књига, израде прост. и урбанистичких планова  |  | 8 | 1 | 0 | 0 | 0 |
|  **СВЕГА** | **514** | **281** | **91** | **7** | **0** | **0**  |